Russitš

**Sabotaaži- ja rünnakuluurerühm "Russitš"** (*Диверсионно-штурмовая разведывательная группа «Русич»*) on Venemaa neonatsistlik sõjaline rühmitus, mis 2014. aastast sõdib Ukrainas. Detsembri algul 2022 tegi ta oma Telegrami kanalis "Task Force Rusich" postituse, kus palus edastada üksikasju piiripunktide ja sõjaliste liikumiste kohta kolmes Balti riigis. Sellega seoses kerkis küsimus, kas paremäärmuslikud Vene rühmitused plaanivad rünnakut NATO riikide vastu. 

## Ajalugu
Rühmitus sai alguse 2009. aastal, mil Peterburist pärit neonatsist Aleksei Miltšakov rajas sõjaväelise väljaõppebaasi. Miltšakov kandis enne Donbassi saatmist hüüdnime "Fritz" (seal muutis ta oma hüüdnimeks "Serblane").

Miltšakovi sõnul koosneb "Russitš" "vene uuspaganausulistest, vabatahtlikest Venemaalt ja Euroopast", tegutseb "kinnise kollektiivina" ja on üksus, milles vene rahvuslased saavad lahinguväljaõpet. Palju liikmed tulid Föderaalsesse uimastikontrolliteenistusse (narkokontrolli) kuuluvast eriüksusest Grom (КГБ 1979, МВД 2003). Rühma sümbolitena kasutatakse ruune, eriti Tiwazi ruuni (ᛏ) (viitab sõjalise võimekuse jumalale Týr), samuti kaheksakiirelist Kolovrati. Samuti, nagu paljud Venemaa rahvuslased, kasutavad nad "keiserlikku" (must-kollane-valge) lippu, kuid tagurpidi.

2014. aasta suvel osales "Russitš" alampolkovnik Aleksander "Batman" Bednovi juhtimisel lahingutes Luhanski lennujaama pärast Novosvitlovka lähedal: Ukraina relvajõud lõikasid seal maanteel läbi ja Luhansk oli blokaadi all. Samuti osalesid nad lahingutes Stanõtsja Luhanskaja lähedal, rünnakus Hrjaštševatoje külale, Georgievka, Bolšaja Vergunka ja Lutugino külade okupeerimisel."Russitši" üks kuulsamaid operatsioone oli Ukraina pataljoni "Aidar" kolonni hävitamine Luhanski oblastis Metalisti ja Tsvetnõje Peski külade juures 5. septembril 2014.

2014. aasta sügisel osales Russitš koos Somaalia pataljonidega lahingutes Donetski lennujaamas. 

2015. aasta jaanuaris teatas Miltšakov, et tema üksus ei allu enam "Luhanski Rahvavabariigi" (LRV) juhtkonnale. Nii reageeris Miltšakov teabele "Batmani" grupi endise komandöri Aleksandr Bednovi hävitamise kohta. Komandör nimetas "LRV" esimeest Igor Plotnitskit ja "vabariigi" valitsust "hooralasteks" ja ütles, et tema üksus hakkab võitlema "nii nende kui ukrainlaste vastu". 2015. aasta aprillis teatasid "Russitši" võitlejad, et nad lahkusid Ukrainast. Ukrainasse naastes viidi rühmitus üle Aleksei Mozgovoi brigaadi "Prizrak". 2015. aasta märtsi lõpus, pärast LRV riikliku julgeolekuministeeriumi tagakiusamise tõttu Donetski Rahvavabariiki ümberpaigutamist, sai rühm osaks pataljonist "Viiking", kus osales lahingutes Volnovahha lähedal. 2015. aasta keskel eemaldati rühmitus täielikult Donbassist.

Donbassist naastes tegeles Miltšakov Venemaa erilaagrites teismeliste sõjalise väljaõppega koostöös E.N.O.T Corp. (United People's Community Partnerships, «*Единые народные общинные товарищества*») paremradikaalidega.

2017. aastal ilmusid Russitši võitlejad Süüriasse, kus valvasid Venemaa ettevõtetele kuuluvat strateegiliselt olulist nafta- ja gaasitaristut.

2020. aasta lõpus ütles Miltšakov ühes intervjuus, et "Russitši" liikmete arv oli tollal mõnikümmend inimest, kuid "tuleb palju inimesi, kes tuleb välja sõeluda".

Hiljemalt 2022. aasta aprilli alguses naasid Russitši võitlejad Ukrainasse Harkivi oblastisse, kus neid pildistati Pletenevka küla lähedal.

Detsembri algul 2022 tegi "Russitš" oma Telegrami kanalis "Task Force Rusich" postituse, kus palus edastada üksikasju piiripunktide ja sõjaliste liikumiste kohta kolmes Balti riigis. Seoses sellega kerkis küsimus, kas paremäärmuslikud Vene rühmitused plaanivad rünnakut NATO riikide vastu.

## Krüptoraha vargus
Russitši juht Aleksei Miltšakov kinnitas teavet Ukraina heategevusfondi veebisaidi häkkimise ja krüptovaluuta varguse kohta pahatahtliku programmi abil. 

## Sanktsioonid ja reaktsioonid
16. veebruaril 2015 kanti Aleksei Miltšakov Euroopa Liidu sanktsioonide nimekirja.

Miltšakovi asetäitja Jan Petrovski (30) on endine Norra kodanik, kus ta elas ja töötas koos paremäärmusliku rühmitusega "Odini sõdurid" seotud norralasega. 2016. aasta oktoobris vahistas Norra politsei Petrovski ja saatis ta Venemaale välja.

See rühmitus oli Ukraina meedias ja blogijate seas üks negatiivseima mainega enim mainitud Ukraina hukkunud sõdurite fotode ja juttude tõttu, et rühmitus ei võta vange. 2017. aastal süüdistas Ukraina sõjaväeprokuratuur Miltšakovi seotuses 40 Ukraina sõduri mõrvamisega.

15. septembril 2022. aastal lisati "Russitši" üksus ning selle ülemad Aleksei Miltšakov ja Jan Petrovski Harkivi oblasti lahingutes "erilise julmuse" ülesnäitamise eest Ameerika Ühendriikide sanktsioonide nimekirja.

## Viited